ทุนจีนจ่อเทคฯ HYDRO ราคา 2 บ. หวังลุยธุรกิจพลังงานน้ำเต็มสูบ
แหล่งข่าวรายหนึ่งเปิดเผยกับ “ข่าวหุ้นออนไลน์” ว่า บริษั …
1 มิ.ย. 2560

แหล่งข่าวรายหนึ่งเปิดเผยกับ “ข่าวหุ้นออนไลน์” ว่า บริษัท ไฮโดรเท็ค จำกัด (มหาชน) หรือ HYDRO กำลังอยู่ระหว่างการเจรจาขายหุ้นของบริษัทให้กับกลุ่มทุนในประเทศจีน ผู้ประกอบธุรกิจด้านพลังงานน้ำ
โดยกลุ่มทุนดังกล่าว ประกอบธุรกิจที่ใกล้เคียงกับธุรกิจของ HYDRO ซึ่งดำเนินธุรกิจเกี่ยวกับการรับก่อสร้างและรับบริหารจัดการงานวิศวกรรมสิ่งแวดล้อม ระบบบำบัดน้ำเสีย และการแปรรูปวัสดุเหลือใช้ให้เป็นพลังงานทดแทนอยู่แล้ว จึงมีการคาดการณ์กันว่าหากข่าวดังกล่าวเป็นความจริงบริษัทจะสามารถต่อยอดธุรกิจด้านพลังงานน้ำได้โดยตรง ทั้งนี้มีการคาดการณ์กันว่าจะทำการซื้อขายหุ้นที่ราคา 2 บาท
อย่างไรก็ตาม หากมีความคืบหน้าในประเด็นดังกล่าว ผู้สื่อข่าวจะรายงานให้ทราบในครั้งต่อไป
สำหรับโครงสร้างผู้ถือหุ้นใหญ่อันดับ 1-5 ของ HYDRO มีดังนี้
(ภาพรวมข้อมูลผู้ถือหุ้น ณ วันที่ 15/03/2560)
ด้านราคาหุ้นล่าสุด ณ เวลา 15.33 น. อยู่ที่ 1.39 บาท ปรับตัวขึ้น 0.07 บาท หรือ 5.30% ด้วยมูลค่าซื้อขาย 8.53 ล้านบาท
 